...्टो कहते हैं, "अफ़ग़ान लोग इतने मस्तमौला हैं कि वो अपनी परेशानियों पर भी हंस लेते हैं."

लोगों की कुर्बानी

इसी सरकारी अस्पताल में हम एक विकलांग पुलिस अधिकारी से मिले. उनकी दाईं टांग शहर में ही हुए एक बड़े बम विस्फोट में कट गई थी.

इतने ख़राब हालात में नौकरी करते हुए क्या उन्हें डर नहीं लगता? इसके जवाब में उस पुलिस अधिकारी ने कहा, "अगर हम ये कुर्बानी नहीं देंगे, तो तालिबान हमारे शहरों में, हमारे घरों में घुस आएगा. इसलिए लड़ने के सिवा हमारे पास कोई विकल्प नहीं है."

इसी तरह के जज़्बे वाले कई लोग ... शेष लेख लिखें:
ालिबान कमांडर मोहम्मद यासीन से हुई. उन पर कई बड़े आत्मघाती हमले प्लान करने का आरोप है. उन्हें साल 2008 में सज़ा-ए-मौत दी गई थी.

इस जेल में क़ैद कथित आईएस लड़ाकों ने हमारे सामने ये कबूल नहीं किया कि वो इस्लामिक स्टेट के लिए काम करते हैं.

लेकिन तालिबान से जुड़े लोग बड़े गर्व से ये कबूल करते दिखे कि वो कट्टरपंथी संगठन के सदस्य हैं.

सीनियर तालिबान कमांडर मोहम्मद यासीन (सलाखों के सबसे पास, सफ़ेद नमाज़ी टोपी लगाए हुए)

सीनियर तालिबान कमांडर मोहम्मद यासीन ने कहा, "अगर दो अमरीकी मरते हैं, तो उनके साथ भले ही दस अफ़ग़ान मर जाएं. हमें फ़र्क नहीं पड़ता. हम मंत्रियों पर हमला करते हैं. उनके ठिकानों पर हमला करते हैं."

पर इन हमलों में आम स्थानीय लोग भी मारे जा रहे हैं. इसके जवाब में यासीन ने कहा, "ये युद्ध है. यहाँ हम मिठाइयां नहीं बाटेंगे. इसमें कुछ लोगों को तो मरना ही होगा. मुझे मौक़ा मिलेगा उन्हें मारना का तो मैं ख़ुद को भी आत्मघाती हमले में उड़ा सकता हूँ."

पर इस युद्ध का अंत कैसे होगा? इसपर यासीन बोले, "विदेशी लोग हमारी ज़मीन छोड़ें. अमरीकी वापस जाएं. वो जब तक नहीं जाएंगे, हम और हमारे बच्चे उनसे लड़ेंगे. ऐसे लोगों को मारने के लिए अल्लाह ने हमें अनुमति दी हुई है. बाहरी लोग हमें ये न बताएं कि क्या सही है, क्या ग़लत."

इस बातचीत के दौरान कमांडर मोहम्मद यासीन नाराज़ हो गए और उन्होंने बात बीच में ही रोकते हुए कहा, "तुम्हारे सवाल मुझे बुरे लग रहे हैं. बस अब बंद करो."

कैसे होगी शांति?

काबुल के जैसे हालात हैं, ऐसे में यहाँ शांति बहाल होने की उम्मीद निकट भविष्य में नहीं की जा सकती.

आने वाले वक़्त में अमरीका अपनी सेनाएं अफ़ग़ानिस्तान से नहीं हटाने वाला. वहीं इसी साल यूके ने भी कहा है कि ब्रिटेन के जितने फ़ौजी अफ़ग़ानिस्तान में हैं, वो उनकी संख्या को दोगुना करेगा.

तो हालात कैसे बदलेंगे? इसका जवाब ढूंढने के लिए हमने 120 से ज़्यादा अफ़गान फ़िल्मों में काम कर चुके सलीम शहीन से मुलाक़ात की.

वो काबुल शहर में ही रहते हैं. सुपरस्टार सलीम शहीन को अफ़ग़ानिस्तान का ब्रूस विलिस भी कहा जाता है.

वो अफ़ग़ानिस्तान में किसी भी बड़े राजनेता से ज़्यादा लोकप्रिय हैं. लेकिन यही उनके लिए सबसे बड़े आफ़त भी है क्योंकि बेहद दकियानूसी समाज में वो एक पेशेवर एक्टर और फ़िल्म निर्माता हैं.

सलीम शहीन कहते हैं, "अफ़ग़ानिस्तान में फ़िल्म एक्टर होना,...